হাসপাতাল পুলিশ ফাঁড়ির এএসআই আলাউদ্দিন তালুকদার জানান, মাদারবাড়ীর যুগীচাঁদ মসজিদ লেন এলাকায় কথা কাটাকাটির জের ধরে দুইপক্ষের সংঘর্ষ হয়। এ সময় ছুরিকাঘাতে নূরনবীর স্ত্রী বালিসহ তিনজন গুরুতর আহত হন। স্থানীয়রা তাদের উদ্ধার করে হাসপাতালে নিয়ে আসে। তবে হাসপাতালে পৌঁছানের আগেই বালি বেগম মারা যান। তার পেটে ছুরিকাঘাতের চিহ্ন রয়েছে। আহত অন্য দুজনকে ক্যাজুয়ালটি ওয়ার্ডে ভর্তি করা হয়েছে। সদরঘাট থানার ওসি নেজাম উদ্দিন জানান, ঘটনার সঙ্গে জড়িতদের গ্রেফতারে অভিযান চলছে।